1 ปัจจัยความเสี่ยง

ปัจจัยความเสี่ยง ที่อาจมีผลกระทบต่อแนวโน้มในการดำเนินธุรกิจ
และมาตรการบริหารความเสี่ยงของบริษัทฯ สามารถสรุปได้ดังนี้

1.  ความเสี่ยงของการเปลี่ยนแปลงเทคโนโลยีที่สำคัญ

ในอุตสาหกรรมอิเล็กทรอนิกส์มีพัฒนาการและการเปลี่ยนแปลงที่อาจมีผลกระทบต่อผลการดำเนินงานของบริษัทฯ
โดยสามารถแบ่งได้ออกเป็น 2 ประเภท คือ

(1) การเปลี่ยนแปลงในด้านเทคโนโลยีของการผลิตแผงวงจรไฟฟ้าสำเร็จรูป การ

เปลี่ยนแปลงเทคโนโลยีด้านนี้จะเป็นลักษณะค่อยเป็นค่อยไป
ซึ่งผู้ผลิตที่ได้ติดตามสภาวะตลาดอย่างต่อเนื่องจะสามารถปรับตัวเพื่อรับการเปลี่ยนแปลงได้

(2) การเปลี่ยนแปลงในด้านเทคโนโลยีของผลิตภัณฑ์อิเล็กทรอนิกส์ การเปลี่ยน

แปลงเทคโนโลยีด้านนี้จะมีการเปลี่ยนแปลงเป็นไปอย่างรวดเร็ว
ทำให้เจ้าของผลิตภัณฑ์อิเล็กทรอนิกส์ได้รับความเสี่ยงจากการเปลี่ยนแปลงเทคโนโลยีสูงมาก

มาตรการบริหารความเสี่ยง

ด้านการผลิต

นอกจากฝ่ายเทคนิคของบริษัทฯ จะติดตามการเปลี่ยนแปลงของเทคโนโลยีการผลิตอย่างใกล้ชิดแล้ว
บริษัทฯ
จะร่วมมือกับสถานศึกษาที่เป็นแหล่งรวบรวมและติดตามความก้าวหน้าทางวิทยาการเทคโนโลยีของอุตสาหกรรมอิเล็กทรอนิกส์
โดยบริษัทฯ
มีความสัมพันธ์อย่างใกล้ชิดกับมหาวิทยาลัยเทคโนโลยีมหานครและสถาบันเทคโนโลยีพระจอมเกล้า
ซึ่งจะช่วยในการถ่ายทอดเทคโนโลยีใหม่ ๆ ในการผลิต
เพื่อเป็นการลดความเสี่ยงและเปิดช่องทางให้บริษัทฯ
สามารถหันไปประกอบแผงวงจรไฟฟ้าสำเร็จรูปที่ใช้เทคโนโลยีและให้อัตราผลตอบแทนที่สูงขึ้นในอนาคต

ด้านผลิตภัณฑ์

บริษัทฯ มุ่งเน้นที่จะขยายฐานลูกค้าที่มีศักยภาพในการพัฒนาผลิตภัณฑ์ที่ดีและสม่ำเสมอ
และปรับปรุงขบวนการผลิตของบริษัทฯ ให้สอดคล้องกับผลิตภัณฑ์ใหม่ ๆ ของลูกค้าอย่างต่อเนื่อง
โดยบริษัทฯ จัดส่งทีมงานฝ่ายเทคนิคเข้าไปร่วมศึกษางานกับลูกค้า
เพื่อที่จะพัฒนาเทคโนโลยีของการประกอบผลิตภัณฑ์
ให้เป็นไปตามความต้องการและถูกต้องตามแบบที่ลูกค้ากำหนด
รวมทั้งมีการติดต่อสื่อสารกับลูกค้าอย่างใกล้ชิดเพื่อรับทราบสถานภาพของลูกค้า
และติดตามความเคลื่อนไหวของตลาดอิเล็กทรอนิกส์
เพื่อให้สามารถปรับแผนทางการตลาดได้อย่างรวดเร็วและเหมาะสมตาม

สถานการณ์ นอกจากนี้บริษัทฯ ยังเพิ่มทักษะทางด้านเทคโนโลยีให้กับบุคลากรอย่างต่อเนื่อง

1.  ความเสี่ยงของการเปลี่ยนแปลงพฤติกรรมของผู้บริโภคต่อการใช้ผลิตภัณฑ์

เนื่องจากบริษัท ฯ เป็นผู้รับจ้างประกอบสินค้าประเภทแผงวงจรไฟฟ้าสำเร็จรูปและ

ผลิตภัณฑ์อิเล็กทรอนิกส์ตามคำสั่งของลูกค้าซึ่งเป็นเจ้าของผลิตภัณฑ์ บริษัทฯ
จึงไม่ได้รับผลกระทบโดยตรงจากการเปลี่ยนแปลงพฤติกรรมของผู้บริโภค แต่บริษัทฯ
จะได้รับผลกระทบโดยทางอ้อมในกรณีหากลูกค้าของบริษัทฯ
ไม่มีการพัฒนาสินค้าของตนเองและมียอดขายที่ถดถอยลง
ซึ่งอาจส่งผลให้การสั่งประกอบแผงวงจรไฟฟ้าสำเร็จรูปที่มีมายังบริษัทฯ ลดน้อยลงเช่นกัน

มาตรการบริหารความเสี่ยง

บริษัทฯ
มีนโยบายในการคัดเลือกลูกค้าโดยเลือกลูกค้าที่มีแนวโน้มถึงความมีศักยภาพการแข่งขันในตลาดที่ดี
และติดตามสถานภาพ ฐานะการเงิน การตลาด คุณภาพ
และราคาสินค้าของบริษัทลูกค้าอย่างสม่ำเสมอ บริษัทฯ
พยายามกระจายฐานลูกค้าและผลิตภัณฑ์ให้กว้างมากขึ้น
พร้อมทั้งสร้างความสัมพันธ์ในระยะยาวกับลูกค้าที่มีความพร้อมทางเทคโนโลยีและเป็นผู้นำตลาดสินค้าผลิตภัณฑ์ใหม่
ๆ รวมถึงอุตสาหกรรมที่มีความต่อเนื่องกัน
นอกจากนี้ยังติดตามและศึกษาภาวะอุปสงค์และอุปทานของสินค้าต่าง ๆ ที่เกี่ยวข้องกับบริษัทฯ
อย่างสม่ำเสมอ

1.3 ความเสี่ยงในเรื่องการขยายกำลังการผลิต

บริษัท ฯ อยู่ในระหว่างการวางแผนที่จะขยายกำลังการผลิต เพื่อรองรับการขยายตัว

ของยอดขายที่เพิ่มขึ้น โดยแผนการหลัก ๆ ได้ครอบคลุมถึงเรื่องการจัดหาเงินทุน, เครื่องจักร,
กำลังคน,สิ่งอำนวยความสะดวกต่าง ๆ, วัตถุดิบ, การจ้างงาน, ค่าแรงและค่าใช้จ่ายต่าง ๆ
ซึ่งปัจจัยเหล่านี้ต้องอาศัยระยะเวลาในการเตรียมการวางแผน
ดำเนินการจัดหาและการปฏิบัติตามแผน ซึ่งอาจก่อให้เกิดความล่าช้า
และไม่เป็นไปตามแผนที่กำหนดไว้ได้ ส่งผลให้บริษัทฯ
เกิดความเสี่ยงในการสูญเสียโอกาสการผลิตสินค้าเพื่อสร้างรายได้ให้แก่บริษัทได้

มาตรการบริหารความเสี่ยง

บริษัทฯ จะจัดเตรียมแผนการขยายกำลังการผลิตในเรื่องต่าง ๆ ด้วยความรัดกุม
รอบคอบและทันตามกำหนดเวลา เพื่อให้การดำเนินงานของบริษัท ฯ
เป็นไปอย่างราบรื่นและสอดคล้อง

กับเป้าหมายที่วางไว้ รวมทั้งให้เกิดผลกระทบในเรื่องการผลิตสินค้าให้น้อยที่สุด

1.4 ความเสี่ยงทางด้านแรงงาน

เนื่องจากผลิตภัณฑ์ส่วนใหญ่ที่บริษัทฯ ประกอบอยู่ในปัจจุบัน
จัดเป็นผลิตภัณฑ์ที่ต้องอาศัยแรงงานที่มีทักษะพอสมควร ดังนั้นหากพนักงานที่มีคุณภาพลาออกจากบริษัทฯ
ก็ถือเป็นความเสี่ยงต่อการผลิตให้ตรงตามกำหนดและมีคุณภาพตามที่ลูกค้าต้องการ

มาตรการบริหารความเสี่ยง

บริษัทฯ จะมุ่งเน้นการประกอบผลิตภัณฑ์อิเล็กทรอนิกส์ที่มีมูลค่าเพิ่ม
และใช้เทคโนโลยีการผลิตที่สูงขึ้นอย่างต่อเนื่อง
เพื่อลดความเสี่ยงด้านแรงงานและหลีกเลี่ยงการแข่งขันกับประเทศคู่แข่งที่ยังมีค่าแรงงานถูกและอยู่ในตลาด
Low End ที่มีการแข่งขันสูงและมีอัตราผลกำไรที่ต่ำ
รวมทั้งมุ่งเน้นการพัฒนาทักษะและฝีมือของพนักงานบริษัทฯ
ให้มีทักษะที่สูงขึ้นให้สามารถผลิตผลิตภัณฑ์ที่มีความซับซ้อนสูงขึ้นได้
โดยสอดคล้องกับแผนการผลิตและการตลาดของบริษัทฯ และภาวะการแข่งขันในอุตสาหกรรม
รวมทั้งมุ่งสร้างขวัญกำลังใจและทัศนคติที่ดีต่อบริษัทฯ ให้กับพนักงาน

1.5 ความเสี่ยงจากอัตราแลกเปลี่ยน

บริษัทฯ มีความเสี่ยงจากความผันผวนของอัตราแลกเปลี่ยนเงินตราต่างประเทศเนื่องจากบริษัทฯ
ดำเนินธุรกิจนำเข้าวัตถุดิบจากต่างประเทศ ทำการผลิตและส่งสินค้าออกไปขายยังต่างประเทศ

มาตรการบริหารความเสี่ยง

บริษัทฯ บริหารความเสี่ยงจากอัตราแลกเปลี่ยน โดยการขายสินค้าในตลาดต่างประเทศ
ในสกุลเงินดอลล่าห์สหรัฐเป็นส่วนใหญ่ ซึ่งเป็นสกุลเงินเดียวกับภาระหนี้ที่มีอยู่

1.6 ความเสี่ยงของการกีดกันทางการค้าในลักษณะต่าง ๆ

เนื่องจากการดำเนินธุรกิจของบริษัทฯ เป็นการส่งออกผลิตภัณฑ์ทั้งหมด
การกีดกันทางการค้าของประเทศที่มีตลาดขนาดใหญ่ เช่น สหรัฐอเมริกา สหภาพยุโรป และญี่ปุ่น
ย่อมมีผลกระทบต่อการส่งออกสินค้าของบริษัทฯ
แต่ปัจจุบันทิศทางของการค้าระหว่างประเทศจัดได้ว่าจะมีการเปิดเสรีมากขึ้น
โดยเฉพาะในกลุ่มภูมิภาคยุโรป ซึ่งจัดได้ว่าเป็นตลาดที่สำคัญของบริษัทฯ

มาตรการบริหารความเสี่ยง

บริษัทฯ จะพัฒนาและปรับปรุงการดำเนินงานของบริษัทฯ ในทุก ๆ ด้านอย่างต่อเนื่อง
ไม่ว่าจะเป็นด้านการผลิต คุณภาพของการดำเนินงานและการรักษาสภาวะแวดล้อม เป็นต้น
เพื่อให้ได้ตามมาตรฐานสากลที่ประเทศทั่วโลกยอมรับ โดยที่ผ่านมา บริษัทฯ ได้รับ Certificates
จากหน่วยงานต่าง ๆ เช่น จากลูกค้า รวมทั้งได้รับ ISO 9002 นอกจากนี้บริษัทฯ
จะศึกษาทิศทางและแนวโน้มของการค้าระหว่างประเทศ รวมทั้งศึกษาบทบาทของ Word Trade
Organization ที่มีต่ออุตสาหกรรม

ที่เกี่ยวข้องกับการดำเนินธุรกิจของบริษัท ฯ เพื่อวางแผนในการปรับปรุงการดำเนินธุรกิจให้เข้ากับ

สภาวะการณ์นั้น ๆ